**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) mērķis ir veikt izmaiņas, kas saistītas ar vakcināciju pret Covid-19 un izriet no informatīvā ziņojuma “Par prioritāri vakcinējamām personu grupām” (kas pieņemts zināšanai Ministru kabinetā šī gada 16. februārī), lai nodrošinātu operatīvu pāreju no ārstniecības personu vakcinācijas uz nākamo prioritāri vakcinējamo personu grupu vakcināciju. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 30. panta trešo daļu, 31. panta piekto daļu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10., 11., 12., 13., 14. un 16. punktu un 6.1panta otro daļu un 6.3panta otro daļu, Farmācijas likuma 5. panta 3. un 12. punktu. Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  |  Projektamērķis ir veikt izmaiņas Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360), kas saistītas ar vakcināciju pret Covid-19 un izriet no informatīvā ziņojuma “Par prioritāri vakcinējamām personu grupām” (kas pieņemti zināšanai Ministru kabinetā šī gada 16. februārī), lai nodrošinātu operatīvu pāreju no ārstniecības personu vakcinācijas uz nākamo prioritāri vakcinējamo personu grupu vakcināciju.**1.** Saskaņā ar Ministru kabineta 1999.gada 5.janvāra noteikumiem Nr.7 “Infekcijas slimība reģistrācijas kārtība” 91 . punktu laboratorijai ir pienākums konkrētus laboratorijā identificētus mikrorganismu paraugus nosūtīt Nacionālajai references laboratorijai detalizētai izmeklēšanai. Tāpat laboratorijām ir jānodrošina references laboratorijai veikt laboratorisko izmeklējumu kvalitātes pārbaudi. Šis nosacījums attiecas arī uz SARS-CoV2 RNS noteikšanu. Lai nodrošinātu visu Covid-19 diagnostikā iesaistīto laboratoriju vienotu rīcību un efektīvu sadarbību ar Nacionālo references laboratoriju, projektā ir iekļauta norma, kas nosaka to, ka laboratorijām ir jāuzglabā izmeklētie paraugi vismaz 7 dienas un paraugi jānodod references laboratorijai izmeklēšanai, atbilstoši Rīgas Austrumu klīniskās universitātes slimnīcas tīmekļvietnē pieejamajai References laboratorijas izstrādātajai kārtībai.**2.** Šī gada 16. februārī valdība pieņēma zināšanai informatīvo ziņojumu “Par prioritāri vakcinējamām personu grupām”, tādējādi noteikumos Nr. 360 ir jāapstiprina ziņojumā iekļautās prioritāri vakcinējamās sabiedrības grupas un jāparedz noteikti nosacījumi pārejai no vienas prioritāri vakcinējamās sabiedrības grupas uz nākamo prioritāri vakcinējamo sabiedrības grupu atbilstoši informatīvajā ziņojumā noteiktajam. Ņemot vērā EK rekomendācijas prioritāri vakcinējamo personu grupu noteikšanai[[1]](#footnote-2) un Pasaules Veselības organizācijas (turpmāk – PVO) ieteikumus[[2]](#footnote-3), arī Latvijā primāri prioritāri vakcinējamo personu grupās tiek iekļautas personas, vadoties pēc medicīniskiem un epidemioloģiskiem kritērijiem, nosakot to, ka visaugstākajam inficēšanās riskam ir pakļautas ārstniecības personas, tādēļ ārstniecības personas tiek vakcinētas pirmkārt. Tāpat arī prioritāri tiek paredzēta iespēja vakcinēt pacientus ar smagām slimībām, kam nepieciešamas nopietnas manipulācijas, piemēram ķīmijterapija, orgānu transplantācija, cilmes šūnu pārstādīšana, smagas operācijas u. tml. Slimību profilakses un kontroles centra mājaslapā tiks publicēti Latvijas klīnisko universitāšu speciālistu sagatavotie ieteikumi ārstniecības iestādēm šo pacientu vakcinācijai, savukārt katrai ārstniecības iestādei jābūt izstrādātai kārtībai kā iestādē šādi pacienti tiek identificēti un nosūtīti uz vakcināciju. Vakcinējot pacientus stacionārajā ārstniecības iestādē, ir jāpārliecinās, ka cilvēks varēs saņemt balstvakcināciju noteiktā laikā.  Nākamajā riska pakāpē atrodas ilgstošas sociālās aprūpes pakalpojumu klienti un darbinieki, starp kuriem ir cilvēki gados, cilvēki ar hroniskām slimībām un papildus šie cilvēki dzīvo ļoti ciešos apstākļos, kur infekcijas izplatības riski ir ļoti augsti. Vienlaicīgi arī var tik vakcinēti citi sociālās aprūpes pakalpojumu sniedzēji vai saņēmēji, kas atrodas pielīdzināma riska apstākļos, piemēram, sociālo pakalpojumu sniedzēji, kas regulāri mājās apmeklē lielu skaitu gados vecu cilvēku vai cilvēkus ar hroniskām slimībām u. tml.  No valsts drošības un funkciju nepārtrauktības aspekta prioritāri nepieciešams vakcinēt amatpersonas, kuru vakcinācija ir nepieciešama nacionālās drošības un valsts darbības nepārtrauktības nodrošināšanai. Tās ir augtākā līmeņa amatpersonas vai drošības dienestu, Nacionālo bruņoto spēku pārstāvji utml., kuru slimības gadījumā tiek traucēta valsts nozīmes funkciju realizēšana. Izvērtējot katras amatpersonas nozīmi valsts funkciju un drošības nodrošināšanā Ministru kabinets pieņems lēmumu par šo personu vakcināciju prioritārā grupā. Vadoties no Covid-19 riskiem veselībai prioritāri ir jāuzsāk gados vecāku cilvēku vakcinācija. EK ir norādījusi, ka, pirmkārt, dalībvalstīm ir jāpanāk maksimāla vakcinācijas aptvere iedzīvotāju vidū līdz 70 gadiem. Vadoties no šīm rekomendācijām arī Latvijā šīs vecuma grupas cilvēki ir vakcinējami ātrāk par pārējo vecuma grupu cilvēkiem. Līdztekus šiem cilvēkiem arī ir jāvakcinē cilvēki ar hroniskām slimībām, kam ir pierādīts ļoti augsts un augsts risks saistībā ar Covid-19 infekciju. Ja ir ierobežota vakcīnu pieejamība, tad prioritāri būtu vakcinējami cilvēki ar smagākām, dekompensētām hronisko slimību formām. Lai palīdzētu ārstniecības personām identificēt smagāk slimos cilvēkus ar hroniskām slimībām, Slimību profilakses un kontroles centra tīmekļvietnē tiks nopublicētas rekomendācijas šo slimnieku vakcinācijas organizēšanai. Tā kā bērni ar hroniskām slimībām pašreiz netiek vakcinēti pret Covid-19, tad ir ļoti būtiski vakcinēt tās personas, kuras ikdienā dzīvo kopā ar šiem bērniem vienā mājsaimniecībā, lai pēc iespējas samazinātu iespēju, ka šie bērni inficējas no saviem ģimenes locekļiem. No epidemioloģiskām indikācijām ir pamatots prioritāri vakcinēt personas, kuras uzturas paaugstinātas inficēšanās apstākļos, kur nav iespējams ievērot distancēšanos, un kuras saskaras ar lielu skaitu citu cilvēku. Šādas personas ir klātienē strādājoši izglītības iestāžu darbinieki, kas veicot savus darba pienākumus nonāk ciešā saskarē ar bērniem. Ņemot vērā to, ka tieši pirmsskolas izglītības iestādes nodrošina bērnu pieskatīšanu, kas ir nozīmīgs pakalpojums sabiedrībai kopumā un tautsaimniecībai, kā arī apzinoties to, ka pirmsskolas izglītības iestādēs ir daudz grūtāk ievērot distancēšanos un citus drošības un piesardzības pasākumus, šo iestāžu pedagogi un pedagogu palīgi (auklītes) ir vakcinējami pirmkārt.  Augsta riska apstākļos atrodas arī personas, kas uzturas patversmēs un ieslodzījuma vietās. Ja šajās iestādēs kāds ir inficējies ar Covid-19, tad infekcijas notiek strauja infekcijas izplatība šajos kolektīvos. Jāņem vērā, ka šie cilvēki ir pakļauti sociālās atstumtības riskam, tādēļ arī viņi ir pakļauti augstam Covid-19 riskam. Šādu cilvēku vakcināciju rekomendē arī EK. Papildus minētajām medicīniskajām un epidemioloģiskajām indikācijām EK iesaka arī apsvērt nepieciešamību vakcinēt ļoti nozīmīgu darba pienākumu veicējus gan publiskajā, gan privātajā sektorā, kuru saslimšanas gadījumā var tikt kavēta sabiedrībai vai valsts pārvaldei svarīgu uzdevumu izpilde. Šādas iestādes, uzņēmumus, amatus un profesijas identificēs katras nozares ministrija un pirms vakcinācijas uzsākšanas iesniegs Ministru kabinetā apstiprināšanai. Tāpat arī EK ir ieteikusi izvērtēt iespēju prioritāri vakcinēt to uzņēmumu darbiniekus, kur darba specifikas dēļ nav iespējams ievērot distancēšanos vai kuri ir nozīmīgi tautsaimniecībai. **3.** Lai maksimāli ātri veiktu pēc iespējas plašākas sabiedrības vakcināciju pret Covid-19, nepieciešams pēc iespējas elastīgāk organizēt prioritāri vakcinējamo grupu iesaisti vakcinācijā, tādēļ noteikumu projektā ir iekļauti pamatprincipi pārejai no vienas prioritāri vakcinējamās grupas uz otru.  Pirmkārt šie principi paredz to, ka vienas prioritāri vakcinējamās grupas ietvarā sabiedrības grupas vakcināciju var uzsākt vienlaicīgi. Ļoti svarīgs princips vakcinācijas organizēšanā ir plānot, lai tiktu nodrošināta vakcīnu devu pieejamība balstvakcinācijai. Tādēļ konkrētas personu grupas vakcināciju uzsākot ir jāparedz arī iespēja balstvakcinācijas nodrošināšanai, lai ne tikai pietiktu vakcīnas, bet arī vakcinācijas kapacitāte. Tāpat veicot personu pierakstu uz vakcināciju ārstniecības iestādei ir jāpārliecinās, ka vakcīnu devas un vakcinācijas kapacitāte ir pietiekama, lai nodrošinātu balstvakcināciju. Un prioritāri veicams pieraksts uz balstvakcināciju. Tāpat arī tiek paredzēts, ka, ja vakcinācijas iestādē pieejamo vakcīnu devu apjoms un kapacitāte pārsniedz cilvēku skaitu, kas pietiekušies vakcinācijai un veidojas dīkstāve, vakcinācijas kabinets var uzsākt nākamās prioritāri vakcinējamās grupas vakcināciju. Šādās situācijās gan reizēm pastāv riski, ka personu grupas, kas būs grūtāk aizsniedzamas – vecāka gadagājuma cilvēki, cilvēki, cilvēki, kam grūtības nokļūt uz vakcinācijas vietu varētu netikt iesaistīti vakcinācijā. Lai šādus riskus novērstu tiek plānots, ka Veselības ministrija monitorēs katras sabiedrības grupas vakcinācijas rezultātus un aptveri un gadījumā, ja netiks panākta pietiekama konkrētās sabiedrības grupas, piemēram senioru vakcinācijas aptvere, tiks veikta papildus mērķtiecīga šo sabiedrības grupu informēšana un iesaiste vakcinācijā, nepieciešamības gadījumā veidojot papildus vakcinācijas pakalpojumus, piemēram izbraukumu vakcināciju.  Tāpat ir ļoti svarīgi, lai vakcinācijas procesu nekavētu personas, kas vēl nav pieņēmušas lēmumu vakcinēties vai nevar vakcinēties, vai vienkārši neierodas uz vakcināciju. Tādēļ vakcinācijas iestādes tiek aicinātas veidot rezerves vakcinējamo sarakstus, lai operatīvi varētu aizvietot tās personas, kas nav ieradušās uz vakcināciju un neveidotos nepamatota dīkstāve.  Projekts paredz arī risinājumu situācijai, ja Latvijā būs pieejams ļoti liels apjoms vakcīnu un būs iespēja vienlaicīgi vakcinēt ļoti plašas sabiedrības masas. Šādās situācijās vienlaicīgi varēs vakcinēt sabiedrības grupas no vairākām prioritāri vakcinējamām grupām vienlaicīgi, piemēram cilvēkus virs 70 gadu vecuma, cilvēkus ar hroniskām slimībām un cilvēkus pēc 60 gadu vecuma, kā arī pirmsskolas izglītības iestāžu pedagogus utml.  Ņemot vērā to, ka pret Covid-19 vakcīnas tiek piegādātas daudzdevu flakonos, ir ļoti svarīgi, maksimāli efektīvi izmantot visu flakona saturu. Tādēļ noteikumu projekts paredz iespēju vakcinācijas iestādei, ja beidzoties darba dienai paliek pāri kādas vakcīnu devas, ko nav iespēja saglabāt uz nākamo dienu vai izbraukuma vakcinācijas reizē nav iespējams izlietot visu atvērto vakcīnas flakonu, atlikušās vakcīnas devas izmantot citas personas, kas nav iekļauta prioritāri vakcinējamo personu grupā vakcinācijai. Šādos gadījumos ir jāpārliecinās vai personai būs iespēja saņemt balstvakcināciju noteiktā laikā. Tāpat arī projekts paredz nosacījumus agrīnās pieteikšanās vakcinācijai sistēmas izmantošanai. Agrīnās pieteikšanās vakcinācijai sistēma sastāv no portāla “manavakcina.lv”, kas ir Nacionālā veselības dienesta pārziņā un vienotā tālruņa numura “8989”, kuru arī izmanto Nacionālais veselības dienests. Projekts nosaka kādi dati tiek uzkrāti “manavakcīna.lv” un nosaka NVD tiesības tos izmantot, lai veidotu rindas uz vakcināciju vai reģistrētu vai atsauktu pieteikumu vakcinācijai. Tāpat projekts paredz noteikt laika periodu, cik ilgi tiek uzglabāti dati “manavakcina.lv” – līdz tiek veikta personu vakcinācija pret Covid-19. Tas ir nepieciešams, lai monitorētu pierakstu un novērstu iespēju personai pierakstīties uz vairāk kā vienu vakcināciju.Noteikumu projekts papildināts ar noslēguma jautājuma punktu, lai nostiprinātu vakcinācijas procesa un Ministru kabineta noteikto prioritāri vakcinējamo personu grupu secību pielietošanu visā vakcinācijas procesa laikā. Noslēguma jautājumi papildināti ar 88.punktu šādā redakcijā: “88. Noteikumu 3.pielikums ir piemērojams no vakcinācijas procesa uzsākšanas brīža un attiecināms uz visu vakcinācijas procesa norises laiku. Ārstniecības iestādēm turpināt to prioritāro grupu vakcināciju, kas tika uzsāktas, pamatojoties uz Ministru kabineta noteiktajām prioritāri vakcinējamajām personu grupām, kas par tādām noteiktas līdz 2021.gada 18.februārim. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, darba grupa sabiedrības vakcinācijai pret Covid-19 |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz noteikumu projekta 3. pielikumā noteiktajām vakcinējamo personu grupām un sabiedrību kopumā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu tieši neskar. Tiek plānots, ka pastarpināti, pieaugot vakcinēto personu skaitam sabiedrībā, pie noteiktas vakcinācijas aptveres tiks panākta kolektīvā imunitātes, kas sniegs pozitīvu ietekmi uz tautsaimniecību un nākotnē valdība varēs atcelt valstī noteiktos ierobežojumus un piesardzības pasākumus Covid-19 infekcijas izplatības ierobežošanai.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Veselības ministrijas un SPKC tīmekļvietnēs, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Slimību profilakses un kontroles centrs, Nacionālais veselības dienests, Zāļu valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošo institūciju un cilvēkresursu ietvaros. Saistībā ar projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

|  |  |
| --- | --- |
| Veselības ministrs | D. Pavļuts |

Vīza: valsts sekretāre D. Mūrmane-Umbraško

Jurševica 67876186

Anita.Jursevica@vm.gov.lv

Feldmane 67876119

Jana.Feldmane@vm.gov.lv

1. <https://ec.europa.eu/info/live-work-travel-eu/coronavirus-response/public-health/coronavirus-vaccines-strategy_en#possible-priority-groups> [↑](#footnote-ref-2)
2. ETAGE rekomendācijas un Pasaules Veselības organizācijas Roadmap <https://www.who.int/docs/default-source/immunization/sage/covid/sage-prioritization-roadmap-covid19-vaccines.pdf?Status=Temp&sfvrsn=bf227443_2> [↑](#footnote-ref-3)